****

**Smjernice za provedbu školske razine Natjecanja iz kemije 2020./21.**

Agencija za odgoj i obrazovanje, Hrvatsko kemijsko društvo

Državno povjerenstvo za Natjecanje iz kemije,

Zagreb, 27. siječnja 2021.

1. Školska razina Natjecanja iz kemije održava se u matičnim školama učenica i učenika koji su prijavljeni za pojedino natjecanje/smotru.

Način provedbe školske razine natjecanja provest će se prema preporukama Hrvatskog zavoda za javno zdravstvo, a koje će biti objavljene na mrežnim stranicama Agencije za odgoj i obrazovanje najkasnije do 29. siječnja 2021. godine.

2. Natjecanja za Sisačko-moslavačku županiju Natjecanja učenika Sisačko-moslavačke županije, čije škole imaju dozvolu za rad, natjecanju će pristupiti kako je opisano pod točkom 1. Učenici koji će nastavu pohađati u nekoj od škola u ili izvan Sisačko-moslavačke županije, natjecanju će pristupiti u školi u kojoj pohađaju nastavu. Učenici koji ne mogu pristupiti natjecanju na jedan od dva prethodno navedena načina, a koji su u školskoj godini 2019./2020. ostvarili zapaženi rezultat na županijskoj ili državnoj razini natjecanja, bit će izravno pozvani od županijskog povjerenstva Sisačko-moslavačke županije na županijsku razinu natjecanja.

3. Školska povjerenstva

U školskim povjerenstvima koja imenuje ravnatelj/ica škole može biti učitelj/nastavnik predmeta u kojemu se učenici natječu, s tim da imenovani učitelj/nastavnik **nije mentor učeniku.** U školama gdje je jedan ili dva učitelja/nastavnika predmeta (koji su ujedno i mentori učenicima) ravnatelj/ica škole može imenovati i njih u povjerenstvo kao člana s tim da predsjednik povjerenstva bude treća osoba.

4. Školsko natjecanje iz kemije počinje **4. veljače 2021. godine u 13 sati** u svim matičnim školama. Natjecanje će završiti **u 15 sati istoga dana**. Školsko povjerenstvo je odgovorno za regularnost provedbe školskog natjecanja. Način distribucije pisanih zadaća natjecatelja određuje nadležno županijsko povjerenstvo. Preporučuje se način koristiti način distribucije potrebne dokumentacije kako slijedi:

Nakon provedenog školskog natjecanja iz kemije, školska povjerenstva dostavljaju organizatorima natjecanja u županijama zemaljskom poštom:

- izvješća o provedenom školskom natjecanju,

- ljestvice poretka svih učenika koji su sudjelovali na natjecanju,

- prijedlog učenika za županijsko natjecanje i njihove pisane zadaće.

5. Županijska povjerenstva dužna su provjeriti i kontrolirati rezultate ostvarene na školskim natjecanjima te prema jedinstvenim kriterijima sastaviti **konačni popis učenika koji će biti pozvani na županijsko natjecanje iz svih škola prema kategorijama natjecanja iz kemije**.

6. Korištenje online alata/platformi za vrijeme natjecanja/smotri

Prilikom online provedbe natjecanja potrebno je koristiti platforme za čije prijavljivanje učenici koriste službene adrese ime.prezime@skole.hr ,kao što su MoD, Mooc, Loomen te alate iz Office 365 za škole, kao i Zoom koji za škole nema vremenskog ograničenja.

1. Učenici u samoizolaciji/izolaciji

Svim učenicima kojima je na dan pojedinog natjecanja izrečena mjera samoizolacije/izolacije imaju pravo sudjelovati na natjecanju u online okruženju. U navedenom slučaju, učenicima se na službeni mail ime.prezime@skole.hr dostavlja zadaća. Učenici moraju biti nadgledani putem kamere od strane člana povjerenstva. Nakon završetka pisanja, učenik skeniranu zadaću dostavlja povjerenstvu na službenu adresu s koje je učeniku poslana zadaća. Ukoliko se natjecanje provodi u nekoj od platformi navedenih pod točkom 6, učenika se također mora nadgledati putem kamere od strane člana povjerenstva.

1. Županijska natjecanja održavanju se u školama koje su domaćini.

Način provedbe županijske razine natjecanja provest će se prema preporukama Hrvatskog zavoda za javno zdravstvo, a koje će biti objavljene na mrežnim stranicama Agencije za odgoj i obrazovanje prije početka županijske razine natjecanja iz kemije.